Objava jedinstvenog dokumenta iz članka 94. stavka 1. točke (d) Uredbe (EU) br. 1308/2013 Europskog parlamenta i Vijeća te upućivanja na objavu specifikacije proizvoda za naziv u sektoru vina

(2020/C 124/10)

Ova je objava temelj za podnošenje prigovora na zahtjev u skladu s člankom 98. Uredbe (EU) br. 1308/2013 Europskog parlamenta i Vijeća (1) u roku od dva mjeseca od datuma ove objave.

JEDINSTVENI DOKUMENT

„Würzburger Stein-Berg”

PDO-DE-02403

Datum zahtjeva: 6. prosinca 2017.

1. Naziv koji je potrebno upisati u registar

Würzburger Stein-Berg

2. Država članica

DE

3. Vrsta oznake zemljopisnog podrijetla

ZOI – Zaštićena oznaka izvornosti

4. Kategorija proizvoda od vinove loze

1. Vino

5. Opis vina

Kvalitetno vino

Bijelo vino proizvedeno od sorti Silvaner, Riesling i Weisser Burgunder

Svojstva: izvrsna dubina i punina stopljena s elegancijom

— ublažena, skladno uklopljena kisela struktura

— dobro uklopljeni alkohol

— izražena mineralnost školjkovitog vapnenačkog tla

— fini voćni karakter specifičan za sortu

— kvalitetna vina iz predjela „Würzburger Stein-Berg” suha su bijela vina

— vina s izraženim dimnim notama kremena i finim voćnim karakterom

— boja u rasponu od žute do zlatnožute

— prirodna alkoholna jakost: najmanje 12,2 % vol. – 90 °Oe, ukupna alkoholna jakost nakon pojačavanja: najviše 15 % vol. Opća analitička svojstva Najveća ukupna alkoholna jakost (u % vol.) 15 Najmanja stvarna alkoholna jakost (u % vol.) 11 Najmanja ukupna kiselost 5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 18 Najveći ukupni sadržaj sumporova dioksida (u miligramima po litri) 150

Vino s predikatnom oznakom „Auslese” (kasna berba)

Bijelo vino proizvedeno od sorti Silvaner, Riesling i Weisser Burgunder

Svojstva: izvrsna dubina i punina stopljena s elegancijom

— ublažena, skladno uklopljena kisela struktura

— dobro uklopljeni alkohol

— izražena mineralnost školjkovitog vapnenačkog tla

— fini voćni karakter specifičan za sortu

— vina s izraženim dimnim notama kremena i finim voćnim karakterom

— boja u rasponu od žute do zlatnožute

— vina s predikatnim oznakama „Auslese”, „Trockenbeerenauslese” i „Eiswein” odlikuju se izraženim sadržajem neprevrelog šećera od najmanje 45 g/l, kompleksna vina Noblesse

— prirodna alkoholna jakost: najmanje 13,8 % vol – 100 °Oe.

Ako za analitička svojstva nisu navedene vrijednosti, primjenjuju se odredbe njemačkog Zakona o vinu.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 7 Najmanja ukupna kiselost 6 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 18 Najveći ukupni sadržaj sumporova dioksida (u miligramima po litri) 350

Vino s predikatnom oznakom „Beerenauslese” (izborna berba bobica)

Bijelo vino proizvedeno od sorti Silvaner, Riesling i Weisser Burgunder

Svojstva: izvrsna dubina i punina stopljena s elegancijom

— ublažena, skladno uklopljena kisela struktura

— dobro uklopljeni alkohol

— izražena mineralnost školjkovitog vapnenačkog tla

— fini voćni karakter specifičan za sortu

— vina s izraženim dimnim notama kremena i finim voćnim karakterom

— boja u rasponu od žute do zlatnožute

— vina s predikatnim oznakama „Auslese”, „Trockenbeerenauslese” i „Eiswein” odlikuju se izraženim sadržajem neprevrelog šećera od najmanje 45 g/l, kompleksna vina Noblesse

— prirodna alkoholna jakost: najmanje 17,7 % vol – 125 °Oe.

Ako za analitička svojstva nisu navedene vrijednosti, primjenjuju se odredbe njemačkog Zakona o vinu.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 5,5 Najmanja ukupna kiselost 6 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 30 Najveći ukupni sadržaj sumporova dioksida (u miligramima po litri) 400

Vino s predikatnom oznakom „Trockenbeerenauslese” (izborna berba prosušenih bobica)

Bijelo vino proizvedeno od sorti Silvaner, Riesling i Weisser Burgunder

Svojstva: izvrsna dubina i punina stopljena s elegancijom

— ublažena, skladno uklopljena kisela struktura

— dobro uklopljeni alkohol

— izražena mineralnost školjkovitog vapnenačkog tla

— fini voćni karakter specifičan za sortu

— vina s izraženim dimnim notama kremena i finim voćnim karakterom

— boja u rasponu od žute do zlatnožute

— vina s predikatnim oznakama „Auslese”, „Trockenbeerenauslese” i „Eiswein” odlikuju se izraženim sadržajem neprevrelog šećera od najmanje 45 g/l, kompleksna vina Noblesse

— prirodna alkoholna jakost: najmanje 21,5 % vol – 150 °Oe.

Ako za analitička svojstva nisu navedene vrijednosti, primjenjuju se odredbe njemačkog Zakona o vinu.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 5,5 Najmanja ukupna kiselost 6 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 35 Najveći ukupni sadržaj sumporova dioksida (u miligramima po litri) 400

Vino s predikatnom oznakom „Eiswein” (ledeno vino)

Bijelo vino proizvedeno od sorti Silvaner, Riesling i Weisser Burgunder

Svojstva: izvrsna dubina i punina stopljena s elegancijom

— ublažena, skladno uklopljena kisela struktura

— dobro uklopljeni alkohol

— izražena mineralnost školjkovitog vapnenačkog tla

— fini voćni karakter specifičan za sortu

— vina s izraženim dimnim notama kremena i finim voćnim karakterom

— boja u rasponu od žute do zlatnožute

— vina s predikatnim oznakama „Auslese”, „Trockenbeerenauslese” i „Eiswein” odlikuju se izraženim sadržajem neprevrelog šećera od najmanje 45 g/l, kompleksna vina Noblesse

— prirodna alkoholna jakost: najmanje 17,7 % vol – 125 °Oe.

Ako za analitička svojstva nisu navedene vrijednosti, primjenjuju se odredbe njemačkog Zakona o vinu.

Opća analitička svojstva Najveća ukupna alkoholna jakost (u % vol.) Najmanja stvarna alkoholna jakost (u % vol.) 5,5 Najmanja ukupna kiselost 6 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) 30 Najveći ukupni sadržaj sumporova dioksida (u miligramima po litri) 400

6. Postupci proizvodnje vina

a. Osnovni enološki postupci

Predikatna vina sadržavaju najmanje 45 g/l neprevrelog šećera.

Na proizvodnju vina sa zaštićenom oznakom izvornosti „Würzburger Stein-Berg” primjenjuju se odobreni enološki postupci utvrđeni u Uredbi (EU) br. 1308/2013, Uredbi (EZ) br. 606/2009 i nacionalnom zakonodavstvu.

b. Najveći prinosi

50 hektolitara po hektaru

7. Razgraničeno zemljopisno područje

Sve navedene vrijednosti odnose se isključivo na upisane katastarske čestice u autonomnom gradu Würzburg, u Bavarskoj.

Zaštićena oznaka izvornosti „Würzburger Stein-Berg” obuhvaća samo površine na vinogradarskom položaju Würzburger Stein koje su upisane u registar vinograda. U nastavku je jasno razgraničeno zemljopisno područje zaštićene oznake izvornosti „Würzburger Stein-Berg”.

Od jugozapadnog kuta čestice 7469 istočno duž puta 7468/1, uzduž istočne granice čestice 5857 sjeverno do puta 5853/3, zatim istočno do istočnog kraja čestice 5695.

Sjeverno od čestice 5695, zapadno do istočne granice čestice 5689. Odatle prema sjeveru duž istočnih granica čestica 5689, 5687 i 5681.

Od sjeverne granice čestice 5681, zapadni put 5679 do 5725/1 prema sjeveru, zatim duž puta 5727/0 i 5775/3 sve do istočne granice čestice 5775/0, zatim južno do puta 5783/0 te zatim zapadno do istočne granice čestice 5782/0, pa sjeverno do čestice 5782/2. Duž čestice 5782/2 42 metra zapadno do kraja vinograda. Od tamo pravocrtno prema jugu do puta 5783. Duž puteva 5783, 5553 i 5822 do čestice 5830. Duž puta 5834 u zapadnom smjeru do sjeverne granice čestice 7996. Duž sjeverne granice čestica 7996, 7996/2 i 5850 sve do puta 5852. Put 5852 južno do puta 7468/1. Zapadno sve do zapadnog dijela čestice 7469. Zapadna granica čestice 7469 južno od 7468/1.

Područje zaštićene oznake izvornosti „Würzburger Stein-Berg”, razgraničeno katastarskim česticama, dio je vinogradarskog područja Würzburger Stein koje se nalazi na području zaštićene oznake izvornosti regije Frankonija, u katastarskoj općini Würzburg, u Bavarskoj. Razgraničeno područje na koje se odnosi zaštićena oznaka izvornosti posebno je zbog svoje strmosti, blizine rijeke kao spremnika topline te prevladavajućeg srednjotrijaskog vapnenačkog tla, što su sve odlike po kojima se područje zaštićene oznake izvornosti kvalitetom izdiže iznad susjednih čestica vinogradarskog položaja Würzburger Stein.

8. Glavne sorte vinove loze

Weisser Riesling – Riesling, Riesling renano, Rheinriesling, Klingelberger

Weisser Burgunder – Pinot Blanc, Pinot Bianco, Weissburgunder

Grüner Silvaner – Silvaner, Sylvaner

9. Opis povezanosti

„Würzburger Stein-Berg” obuhvaća najbolje čestice vinogradarskog položaja Würzburger Stein. Osunčana, vrlo strma padina izgrađena od naslaga školjkovitog vapnenca („muschelkalk”). Prema jugu okrenut položaj u obliku školjke na rijeci Majni koja djeluje kao spremnik topline.

Topografija položaja „Würzburger Stein-Berg” nastala je klasičnim formiranjem doline taloženjem i erozijom prije otprilike dva milijuna godina kada je prarijeka Majna [„Urmain”] promijenila tok i počela utjecati u Rajnu umjesto u Dunav. Jedinstveni meandrični tok rijeke Majne na konkavnom dijelu meandra formirao je položaj izuzetno pogodan za uzgoj vinove loze. Zahvaljujući svojem strmom nagibu i konkavnoj jugozapadnoj orijentaciji „Würzburger Stein-Berg” ubraja se među najkvalitetnije položaje u Njemačkoj. Neposredna blizina rijeke, posebice u kombinaciji s blizinom urbane mikroklime grada Würzburga, položaju „Würzburger Stein-Berg” daje vlastitu posebnu mikroklimu koja ima odlučujući utjecaj na kvalitetu vina.

Humusom bogato tlo sastavljeno od materijala nastalih raspadanjem stijena, prošarano slojevima ilovače i gline. Tla s dobrim svojstvima apsorpcije vode i topline. Nadmorska visina od 190 do 285 metara. Nagib od 45 % do 65 %. Visoka izloženost sunčevoj svjetlosti. Rijeka Majna djeluje kao spremnik topline i reflektira svjetlosnu energiju. Toplinski učinak grada Würzburga poboljšava mikroklimu.

Opisano zemljopisno područje izdvaja se od susjednih čestica položaja Würzburger Stein po svojem srednjotrijaskom vapnenačkom tlu, strmoj ekspoziciji te s time povezanoj suhoći područja. Obuhvaća strmu južnu padinu grebena koja nije izložena hladnom zraku s višeg platoa i stoga se razlikuje od ostalih vinograda na okolnom području. Tlo izgrađeno od školjkovitog vapnenca imali mali volumen pora što mu daje veliku gustoću skladištenja i visoku specifičnu masu i time velik kapacitet skladištenja topline. Nagib padine i njezina južna orijentacija omogućuju najveću moguću izloženost toplini. Kao rezultat uzajamnog djelovanja čimbenika okoliša na zaštićenom području (matične stijene, vrsta tla, mikroklima, nagib padine i orijentacija, sunčeva svjetlost, položaj zaklonjen od hladnog zraka i blizina rijeke) vina su aromatičnija, zahtjevnija i slanija na jeziku od onih sa susjednih parcela. Orijentacija, nagib, matične stijene, vrsta zemlje i rijeka Majna imaju jedinstven učinak na vino. Vinova loza uzima više minerala iz škrtog školjkovitog vapnenačkog tla s visokim udjelom kamenja nego u vinogradima izvan zaštićenog područja te mineralni sastav vinu daje poseban karakter. Topla mikroklima omogućuje dulju vegetaciju dajući grožđu više vremena da razvije arome i apsorbira minerale iz tla, koji se potom prenose u vino. Zbog nagiba i orijentacije parcela vinogradi primaju osobito puno topline te zahvaljujući tome vinova loza obdaruje grožđe, a time i vino, s mnogo aroma i sastojaka. Vina proizvedena od grožđa koje se uzgaja na ovom području blaga su, skladna, zaokružena i duboka, s mirisima i okusima kremena.

Greben zaštićenog područja zadržava hladni zrak koji bi inače skratio vrijeme rasta vinove loze i sazrijevanje grožđa. Zbog toga je registrirani dio vinograda tijekom povijesti i višestoljetne tradicije uzgoja bio izvorni dio vinogradarskog položaja Würzburger Stein i izvor njegova imena – Würzburger Stein-Berg.

Ograničavanjem prinosa na najviše 5 000 litara po hektaru godišnje te ograničavanjem proizvodnje na tri sorte vinove loze (Silvaner, Riesling i Weißer Burgunder) proizvođači osiguravaju dosljedno visoku kvalitetu vina iz zaštićenog područja i jasno definirani profil sorata vinove loze. Navedene tri sorte najbolje odražavaju terroir područja. Za vina iz vinogradâ na okolnom području dopušteno je više od 70 sorti vinove loze i veći prinos, odnosno 10 800 litara po hektaru godišnje.

Posebnost vina iz zaštićenog područja stoljećima je opisivana i ima dokaze u franačkoj literaturi.

Okus vina oblikovalo je višestoljetno iskustvo vinogradara i vinara na zaštićenom području. Metode proizvodnje visokokvalitetnih vina već stoljećima počivaju na tradiciji i održivosti. Brojne nagrade i priznanja na nacionalnoj i međunarodnoj razini dokaz su visoke kvalitete tih vina.

Terroir stoga čini posebna kombinacija sljedećih čimbenika koji utječu na kvalitetu vina: geologije srednjeg trijaskog razdoblja i u njemu nastalog tla, specifične i jedinstvene topografije (ekspozicija, nagib, blizina rijeke i grada) i njome stvorene mikroklime te, naposljetku, stoljeća održivog uzgoja na strmim padinama klasičnih sorti vinove loze Riesling, Silvaner i Weißer Burgunder u starim, optimalno održavanim vinogradima s ograničenim prinosima.

10. Osnovni dodatni uvjeti

Pravni okvir:

nacionalno zakonodavstvo

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

Ograničavanjem prinosa na najviše 5 000 litara po hektaru godišnje te ograničavanjem proizvodnje na tri sorte vinove loze (Silvaner, Riesling i Weißer Burgunder) proizvođači osiguravaju dosljedno visoku kvalitetu vina iz zaštićenog područja i jasno definirani profil sorata vinove loze koji vinima daje okus tipičan za to područje.

Vina smiju nositi zaštićenu oznaku izvornosti samo ako prerađeno grožđe potječe od vinove loze koja je zasađena na zaštićenom području prije najmanje osam godina.

Zahvaljujući boljem prodiranju korijena u tlo, vinova loza stara najmanje osam godina jamči veću i stabilniju kvalitetu vina u različitim uvjetima uzgoja. Za vina iz susjednih vinograda koji se nalaze izvan zaštićenog područja ne postoji minimalna starost vinove loze. Isto vrijedi za cijelu vinogradarsku regiju.

Poveznica na specifikaciju proizvoda

www.ble.de/eu-qualitaetskennzeichen-wein

(1) SL L 347, 20.12.2013., str. 671.